Diari Oficial de la Generalitat Valenciana


Sumari del DOGV 4475, del 07-04-2003 (2003/3838)

Informació pública del programa d'actuació aïllada en la confluència dels carrers Juan Calatrava, Les Penyetes i Pintor Orrente.
--------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3838


Organisme emissor
:   Proara Promotors Aragonesos, SA

Tipus de document
:   Anunci

Informació pública del programa d'actuació aïllada en la confluència dels carrers Juan Calatrava, Les Penyetes i Pintor Orrente. [2003/S3838]
  
A instàncies de la mercantil Proara Promotores Aragoneses, SA, s'ha iniciat la tramitació del programa d'actuació aïllada, comprensiva de memòria de l'alternativa tècnica, projecte de reparcel·lació i projecte d'urbanització, de l'àmbit delimitat per la confluència dels carrers Juan Calatrava, Les Penyetes i Pintor Orrente, amb una superfície total de 2.114,26 m².
  
Esta àrea inclou les parcel·les cadastrals següents: Referència cadastral 2157902, 2157903, 2358702, 2258804, 2157929, 2258803.
  
Amb data 20 de febrer de 2003, s'ha depositat davant l'Ajuntament de València la documentació mencionada en l'article 48.1 de la Llei Reguladora de l'Activitat Urbanística, amb el número 004753 de registre d'entrada, i es protocol·litza l'alternativa i els documents que l'acompanyen en la notaria de Miguel García-Granero Márquez, situada a València, carrer de Xàtiva, núm. 21-4ª.
  
Se va a procedir a publicar en un diari d'informació general editat a la Comunitat Valenciana i en el Diari Oficial de la Generalitat Valenciana els anuncis a què es referix l'article 46 de la Llei Reguladora de l'Activitat Urbanística. Durant el termini de 20 dies comptadors a partir de la publicació de l'últim d'estos anuncis, qualsevol persona interessada podrà comparéixer en esta notaria, en horari de 10.00 a 13.00 hores, i consultar els documents que integren l'alternativa tècnica, i obtindre a costa seu la còpia total o parcial de l'acta. Així mateix, durant el mateix termini, podran consultar la documentació en l'Ajuntament de València, Servici de Gestió Urbanística-Secció Gestió de Sòl Municipal-P.A.A. (av. Aragón, núm. 35, 4ª planta) i presentar, per a la incorporació a esta documentació, tant al·legacions com alternatives tècniques que pretenguen competir amb l'exposada al públic, com a proposicions juridicoeconòmiques per a executar qualsevol de les alternatives.
  
El present anunci complix amb la funció de notificació, de conformitat amb el que establix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les els domicilis dels quals a efectes de notificacions es desconeixen o és el mateix que la seua situació (parcel·la cadastral 2358702 de Enrique Sánchez Gómez i Isabel García García, Andrés García Villar i Beatriz de García Sanchis, María Rochina Sevilla i Pedro Duval Garzón i Félix Olmedo Gómez; parcel·la cadastral 2157901 de César Rodríguez Martínez), o bé que intentada la notificació, no s'haguera pogut practicar (parcel·la cadastral 2157902 de Martín Ortega Martínez, parcel·la cadastral 2358702 d'Alfonso Codosero López).